WB se veiligheidshoof is korrupte tronkbaas – praag.co.za
WB se veiligheidshoof is korrupte tronkbaas
Linda Mti, vorige DKD-hoof
Die plaaslike reëlingskomitee van die internasionale sokkerliggaam FIFA, het aangekondig dat Linda Mti, voormalige hoof van die Departement van Korrektiewe Dienste, aangestel is as die hoof: veiligheid van die Wêreldsokkerbeker in 2010. Mti moes by die DKD bedank weens aanklagte van korrupsie en dronkbestuur.
Mti is ook anti-Afrikaans. In 2001 is studente van die DKD se Zonderwater-opleidingskollege met die dood gedreig deur amptenare van die departement omdat hulle hul eksamens in Afrikaans wou aflê. Mti het die gedrag van sy amptenare verdedig.
Kritiek is reeds uit die geledere van die DA se mnr. James Selfe uitgespreek. Volgens Selfe is Mti se aanstelling “ten beste voortydig en ten ergste swak oordeel”.
Die gewese gevangenishoof word sedert November verlede jaar deur die Staatsdienskommissie ondersoek weens ‘n botsing van belange. Mti het naamlik bande gehad met maatskappye wat terselfdertyd verskaffers van die DKD was. Ook in November 2006 het Mti onder die invloed agter in ‘n ander voertuig vasgery in die Johannesburgse spitsverkeer. ‘n Saak van dronkbestuur is teen hom aanhangig gemaak, maar intussen van die hofrol geskrap weens die departement van gesondheid se gesloer met die tersaaklike bloedtoetse.
дизайн гостинной с угловым каминомДанильченео
Skrywer Dan RoodtGepubliseer op 31 Januarie 2007 Kategorieë Suider-AfrikaSleutelwoord Nuus, Streeksnuus, WB se veiligheidshoof is korrupte tronkbaas Linda Mti
Vorige Vorige artikel: Dan Roodt in debat oor Afropessimisme
Volgende Volgende artikel: Vrek in vrede!